**Mandátna zmluva na zabezpečenie procesu verejného obstarávania**

uzatvorená podľa § 566 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

1.1 Mandant:

Názov:                         Stredná priemyselná škola strojnícka, Komenského 2, Košice

Sídlo:                          Komenského 2, 04001 Košice

Štatutárny zástupca: Mgr. Rastislav Friga, riaditeľ školy

IČO: 00161772

DIČ 2020762436

Telefón:                         055/6228875, 0951 318 007

Kontaktná osoba:       Mgr. Rastislav Friga

e-mail:                 riaditel@priemyslovka.sk

(ďalej len„mandant“)

a

1.2 Mandatár:

Obchodné meno: ........................................................................

Sídlo: ........................................................................

Zastúpený : ........................................................................

IČO: ........................................................................

DIČ:

IČ DPH: ........................................................................

Bankové spojenie: ........................................................................

IBAN: ........................................................................

E-mail: ........................................................................

Zápis: ........................................................................

(ďalej len„mandatár“)

( Mandatár a mandant ďalej ako „ zmluvné strany“ a každý ako „zmluvná strana“)

1.3.Zmluvné strany sa dohodli na tomto znení mandátnej zmluvy uzavretej podľa ustanovenia § 566 a nasl. Obchodného zákonníka v znení neskorších predpisov ( ďalej len „Zmluva“):

**2. ÚVODNÉ USTANOVENIA**

2.1Mandatár jeobchodnou spoločnosťou založenou podľa práva platného na území Slovenskej republiky, ktorá disponuje skúsenosťami a odbornou spôsobilosťou v oblasti verejného obstarávania.

2.2. Vzhľadom na uvedené skutočnosti sa zmluvné strany dohodli, že mandatár v mene mandanta a na jeho účet zabezpečí kompletnú realizáciu verejného obstarávania, a to v rozsahu, spôsobom a za podmienok ďalej v Zmluve uvedených.

**3. PREDMET ZMLUVY**

3.1 Predmetom tejto zmluvy je záväzok mandatára vykonať a zabezpečiť pre mandanta komplexnú realizáciu verejného obstarávania ( ďalej len „verejné obstarávanie“), t.j. poskytnutie odborných služieb v oblasti zabezpečenia procesov verejného obstarávania v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov ( ďalej len „zákon o verejnom obstarávaní“) za podmienok ďalej určených v tejto Zmluve. Mandatár v rámci svojej činnosti zrealizuje a zabezpečí prípravu a kompletný priebeh verejného obstarávania v súlade so zákonom o verejnom obstarávaní, najmä, ale nie len, v nasledujúcom rozsahu:

- konzultácia o predmete zákazky a spôsobe jeho zabezpečenia podľa požiadaviek mandanta

- vypracovanie návrhu podmienok účasti podľa § 32 až § 34 zákona o verejnom obstarávaní a ich konzultáciu s mandantom,

- vypracovanie návrhu kvalifikačných predpokladov a ich konzultácie s mandantom,

- spracovanie návrhu hodnotiacich kritérií vrátane návrhu tzv. „multikritérií“ a ich konzultácie s mandantom,

- vypracovanie návrhu súťažných podmienok a spracovanie finálnej podoby súťažných podkladov vrátane zmluvy, zabezpečenie informačných schôdzok a prehliadky miesta plnenia v spolupráci s mandantom, pokiaľ je to nevyhnutné k príprave a zabezpečeniu procesu verejného obstarávania,

- vypracovanie textu oznámenia o vyhlásení verejného obstarávania( výzvy na predkladanie ponúk) vrátane zaslania oznámenia do Vestníka verejného obstarávania ( ďalej len“vestník“) a zabezpečenia všetkých povinností bezprostredne súvisiacich s uverejnením oznámenia o vyhlásení verejného obstarávania vo vestníku,

- zabezpečenie zaslania súťažných podkladov všetkým záujemcom, ktorí o súťažné podklady požiadajú, vrátane potvrdenia ich odovzdania a vedenia evidencie záujemcov, ktoré si súťažné podklady prevzali,

- vysvetľovanie súťažných podkladov, resp. súvisiacej dokumentácie na základe žiadosti záujemcov v súlade so zákonom o verejnom obstarávaní, a to v spolupráci s mandantom,

- zaslanie vysvetľovania súťažných podkladov všetkým záujemcom,

- zabezpečenie prijímania obálok s ponukami, vrátane vypracovania zoznamu ponúk, ktoré boli doručené v lehote na predkladanie ponúk,

- menovanie členov komisie na vyhodnotenie ponúk ( ďalej len „komisia“) podľa inštrukcií mandanta a oznámenie termínu otvárania obálok,

- vypracovanie menovacích dekrétov pre členov komisie na vyhodnotenie ponúk a čestných vyhlásení členov komisie na základe určenia členov komisie zo strany mandanta,

- osobná účasť jedného zodpovedného zamestnanca mandatára pri vyhodnocovaní ponúk ako členov komisie bez hlasovacieho práva.

- organizačné a metodické vedenie činnosti komisie, vrátane zabezpečenia všetkých podkladov, dokumentov, protokolov a administratívy, ktorá súvisí s vyhodnotením ponúk,

- spracovanie prezenčnej listiny z otvárania ponúk ako aj všetkých zasadnutí komisie,

- otváranie ponúk v súlade so zákonom o verejnom obstarávaní, vrátane vyhotovenia všetkých súvisiacich zápisníc z otvárania ponúk v zmysle zákona o verejnom obstarávaní,

- v prípade potreby spracovanie žiadosti o vysvetlenie/doplnenie ponuky, resp. spracovanie výzvy na vysvetlenie/odôvodnenie mimoriadne nízkej ponuky,

- vypracovanie zápisnice z hodnotenia ponúk v zmysle zákona o verejnom obstarávaní,

- vypracovanie informácie o výsledku vyhodnotenia ponúk,

- v prípade potreby spracovanie oznámenia o vylúčení ponuky z procesu verejného obstarávateľa,

- spracovanie oznámenia o úspešnosti a neúspešnosti vo verejnom obstarávaní a jeho zaslanie všetkým uchádzačom,

- spracovanie oznámenia o výsledku verejného obstarávania a jeho zaslanie do vestníka v súlade so zákonom o verejnom obstarávaní,

- zabezpečenie splnenia všetkých oznamovacích povinností v zmysle § 166 ods. 1 zákona o verejnom obstarávaní pri dodržaní uvedených lehôt,

- vypracovanie všetkých zápisníc z procesu verejného obstarávania,

- vypracovanie správy podľa § 24 ods. 2 zákona o verejnom obstarávaní,

- príprava na uzavretie zmluvy, vrátane vyzvania úspešného uchádzača na uzatvorenie zmluvy,

- spracovanie stanoviska pre Úrad pre verejné obstarávanie, v prípade, ak uchádzač/záujemca podá námietku, resp. v prípade, že Úrad pre verejné obstarávanie vykoná dohľad nad uvedeným verejným obstarávaním,

- odovzdanie kompletnej dokumentácie z verejného obstarávania mandantovi.

3.2. Predmetom tejto zmluvy je záväzok mandanta zaplatiť mandatárovi za zabezpečenie a vykonanie verejného obstarávania.

3.3. Zmluvné strany sa dohodli, že mandatár vykoná pre mandanta verejné obstarávanie:

- postupom Podlimitná zákazka – jedna zákazka

- postupom Zákazka s nízkou hodnotou – jedna zákazka

v lehote najneskôr do 31.12.2020.

**4. PRÁVA A POVINNOSTI ZMLUVNÝCH STRÁN**

4.1. Mandatár sa zaväzuje postupovať pri zabezpečovaní Verejného obstarávania s odbornou starostlivosťou. Mandatár je najmä povinný pri realizácii verejného obstarávania postupovať v súlade s Osobitnými predpismi.

4.2. Mandatár je povinný vykonávať záväzok podľa pokynov mandanta a v súlade s jeho záujmami. Mandatár nie je oprávnený odchýliť sa od pokynov Mandanta.

4.3.Mandant sa zaväzuje poskytnúť mandatárovi všetku súčinnosť a všetky informácie, podklady, dokumenty, listiny alebo iné písomnosti, ktoré má k dispozícii a ktoré sú potrebné na splnenie povinností mandatára.

4.4. Zmluvné strany sa dohodli, že mandatár po účinnosti Zmluvy v primeranej lehote vyzve mandanta na predloženie dokumentov potrebných na vykonanie Verejného obstarávania.

4.5 Po obdržaní všetkých potrebných dokumentov a informácií od mandanta, mandatár začne plniť svoj záväzok vykonať verejné obstarávanie a vykoná ho v primeranej lehote.

4.6. V priebehu plnenia tejto zmluvy sa bude mandant zúčastňovať konzultácií s mandatárom podľa vlastného uváženia.

4.7. Mandatár zodpovedá za škodu spôsobenú mandantovi porušením povinností vyplývajúcich z tejto zmluvy.

4.8. Zmluvné strany sa dohodli, že budú zachovávať mlčanlivosť o údajoch a skutočnostiach, s ktorými sa oboznámia pri plnení tejto mandátnej zmluvy.

**5.ODMENA A PLATOBNÉ PODMIENKY**

5.1. Za zabezpečenie a vykonanie Verejného obstarávania podľa tejto zmluvy je mandant povinný zaplatiť na základe vystavenej faktúry mandatárovi spolu odmenu:

1. vo výške....................................EUR za Verejné obstarávanie podľa bodu 3 tejto zmluvy. Mandatár je oprávnený vystaviť faktúru za poskytnuté služby do 7 pracovných dní odo dňa protokolárneho odovzdania kompletnej dokumentácie z verejného obstarávania a doručiť ju do sídla mandanta. Mandant je povinný na základe tejto faktúry uhradiť mandatárovi dohodnutú odmenu.

5.2. Zmluvné strany dojednávajú splatnosť faktúry vystavenej mandatárov na 30 dní odo dňa jej doručenia mandantovi.

**6. SPLNOMOCNENIE**

6.1. Mandant splnomocňuje mandatára na vykonanie všetkých úkonov potrebných na splnenie záväzku uvedeného v článku 3 tejto zmluvy. Splnomocnenie udelené mandatárovi zaniká zánikom tejto zmluvy.

**7. UKONČENIE ZMLUVNÉHO VZŤAHU**

7.1. Zmluvný vzťah založený touto zmluvou je možné ukončiť nasledovnými spôsobmi:

a) splnením záväzku podľa článku 3 bod 3.1 zmluvy

b) písomnou dohodou zmluvných strán

c) výpoveďou

d) odstúpením od zmluvy z dôvodov uvedených v tejto zmluve

**8. OSOBITNÉ DOJEDNANIA**

8.1.Zmluvné strany sa dohodli, že ich vzájomná komunikácia súvisiaca s touto zmluvou bude prebiehať v písomnej forme predovšetkým elektronicky prostredníctvom e-mailu, prípadne prostredníctvom pošty. Kontaktné údaje pre komunikáciu zmluvných strán sú uvedené v čl. 1 tejto zmluvy.

8.2. Zmluvné strany sa dohodli, že v prípade omeškania mandanta s úhradou faktúry môže mandatár účtovať mandantovi úrok z omeškania v zmysle príslušných ustanovení Obchodného zákonníka.

8.3. Bezdôvodné omeškanie mandatára s ukončením verejného obstarávania podľa čl. 3 bod 3.1. sa považuje za podstatné porušenie zmluvy a mandant je na základe uvedeného oprávnený od zmluvy odstúpiť.

8.4. Mandatár udeľuje mandantovi súhlas na uvádzanie jeho obchodného mena v zozname klientov mandanta zverejňovanom vhodnou formou.

**9. ZÁVEREČNÉ USTANOVENIA**

9.1. Za „Osobitné predpisy“ sa považujú najmä zákon č. 343/2015 Z.z. o verejnom obstarávaní a o zmene a doplnení niektorých zákonov a ostatné predpisy, ktoré upravujú proces a podmienky verejného obstarávania.

9.2. Túto zmluvu je možné meniť, alebo doplniť iba písomným a očíslovaným dodatkom k tejto zmluve, podpísaným oboma zmluvnými stranami.

9.3. Táto zmluva je vyhotovená v dvoch vyhotoveniach, z ktorých každá zmluvná strana obdrží po jednom vyhotovení.

9.4. Táto zmluvná strana nadobúda platnosť momentom jej podpísania štatutárnymi zástupcami oboch zmluvných strán. Táto zmluva nadobúda účinnosť dňom nasledujúcim po dni jej zverejnenia.

9.5 Zmluvné strany si Zmluvu prečítali, všetky jej ustanovenia sú im jasné a zrozumiteľné.

Za mandatára: Za mandanta:

Mgr. Rastislav Friga

riaditeľ školy

V.........................dňa,..................... V Košiciach, dňa................................